

[image: cover]






Forord


Meta-semiotiske livstegn; i ordenes skygger


Livet er en tankestrøm iklædt lyriske øjebliksstemninger i den uendelige semiosis, hvorigennem verden kan læses; hvordan kan det være at der findes betydning?


I krampagtige selvbesættelsesforsøg, i en katastrofal fantasmatik, nærmest i en psyko-semiotisk eksistensmodus, i katalysens tetiske spaltningers udsigelses-mærker, demonstreres det semiotiske begær på udsigelsesplanet.


Via psyko-genesens maskinelle vitalisme indtræffer tegnets materialitet som en diskursindikator, som en pludselig triumf, hvor dissonans og biosociation, og den opløftende fornemmelse af generel frihed fra formen, skaber ”den store filosofiske livsfølelse”, i den semiotiske optik.


I ”den litterære erfaring”, i litteraturens frisættelse, i en venden tilbage til livet og til hverdagen i den skabende proces, hvor den litterære skrift er ”en processuel gennemskrivning af ’det udenfor’”; med et overskud, i den udspaltede erfaring af ”at være ensom”, i ufuldendthed, i begivenhedens skygge, i tidens skygge, hvor ”ordene kan blive skikkelser”, i skyggen af ord.


Egenhændigt at skrive det endeløse, det uophørlige, i en mærkbar ”talende uudgrundelighed”, hvor intimiteten i denne tavshed er ”uden nu”, i begivenhedens beskyttelse; det ubestemtes plagen i nuets skygge, hvor en slags berøring, et dødt blik i fascinationens sfære, størkner i lys, hvor ”spejlbilledet af éns eget blik” bliver en ren refleks, i et skær af et pragtfuldt lys.


Blændende at skrive i en uigennemtrængelig og tom åbning, i det elementære dyb, i et sprog, der er sit eget billede, med kalkeringen, den afkræftede skygge; der ”sprænger den personlige inderlighed og antyder den truende nærhed af et ubestemt og tomt udenfor, et tarveligt dyb … i forsvinden”. (Blanchot, s. 32, Slagmark, 2001)


I dødens søvn, i et lysende, utvetydigt skær, udgår, fra skæbnens mørke, sælsomt tavse og passive nærværs nåde, fra ”det afmægtige dyb, hvori alt synker tilbage”; hvor man kommer til syne som forsvundet, i den absolutte ro som ”den kære levende”, hvis hjemsøgelse er det utilgængelige – ”det ubegribelige, som man ikke kan undslippe”.


Når hvilestedet flakker i en uendelig opslidning, i berøring med det ubestemte, som en umærkelig hensygnen, ”i hvilket ’jeg’ ikke genkender ’sig’”, som en absolut friheds kraft –i den anden nat og søvnløse mumlen, i det rene vanvids fragmenteringserfaringer som en ”genial uregerlighed” –i en bekymringsvækkende udhuling; i en oprigtig ”sym-filosofi”.


Lytter til postyret, i overgivelse, skriver for at kunne sove, i længslen efter fylde, kæntrer, forliser i et sælsomt væv, i sprogets nat, som en velklingende rablende og rivende vekslen; ”forskelstømning” – frisætter den flygtige spredning, som at ”plante øret i en konkylie”, et sværmende sted, der sker.


Utrætteligt omflakkende på ”den tomme plads, hvor et tomt sprogs ørkesløshed taler, og som kun utilstrækkeligt indfanger et porøst, døende jeg.” (Blanchot, s. 84, Slagmark, 2001)


Ord som støvfnug; et mørkt sted, underkastet af ord, der bliver til som et ekko af tavsheden, intetheden, i et luskeri, i et sirligt mønster, hvor ”den litterære terrorist” foldes ind i tekstens midte.









Introduktion: at være en ’anden’


En skrifts-praksis, der vandrer ind i et mørke, hvor den tomme plads fører til det udenfor, hvorfra intethedserfaringens nulpunkt, som er på nippet til at erfares, kryptogrammatisk knyttes til skrivehandlingen; at finde en passage, at udholde natten, hvor ”alting er forsvundet”, i ”den tomme nat”.


I et nøgent sprog og uudsletteligt tomrum, i tomhedens element og bortdøende ekko; et erfaringsøjeblik, hvis arbejdende intethed og litterære virksomhed udgør den ærlige samvittigheds stilhed, at være en afgrund, mirakuløs, fabelagtig – som en ”bærer af dødens ansigt”.


Ensom i frihedens tomme punkt, som en hidsig, blodskudt negation, hvor ordets brist er den tunge uro og dunkle anonymitet, hvis sløvhed og forstummet tilflugtssted gør dagen lunefuld og intetsigende; i skyggens klarhed strejfer en kvælende tæthed dybets besynderlige insektsummen.


I en snedig sandheds anledning, på verdens undersides plagsomme grokraft gryr den ubønhørlige dag i den sidste times paradoks, som om ”intet var hændt”; med genfødslernes forbandelser placeres vi på verdens kant, som en skjult fælde, skjult i ordets indre, i den vibrerende stilhed.


Hviskende i nattens inderlighed, hvor de levende væsner tier, i ensomheden, der tåler det umulige, svinger en evighed, hvis dristige punkt er det intetsteds, hvorfra skriften kommer; knugende noget, der brister, som en ærbar omvendelse, som en umærkelig hvislen, som sivende sand.


I nattens hjerte, i det dybt dunkle punkt, i det intetsigende dyb, i nederlaget, i undergangen mistes alt, i udslukt formørkelse, i det sorgløse blik; sættes det fri, i frihedens yderste øjeblik, i begærets øjeblik, med skyggemunden – nås punktet for den uudtømmelige mumlen.


Et magisk tomt lys, hvor hvirvlende malstrømme drager et andet sprog til søvnens tæthed, i søvnløshedens lange nat, i en smilende blindgyde forsvinder en sang fra afgrunden i fortællingens sejlads; afgrundens stemme, åndeløs i den gryende krise funkler den intellektuelle poetik.


I en glans af sprogbegejstret forløsning, i særhedens sjæl af litterære frø, smuldrer et mindesmærkes engangseksistens; i verdens krumning, fjernt fra midten, ved smertens grænser, vakler den narrative fest; hvor Andetheden taler, hvor skriften runger –i svimmelhedens galskab.









Ufuldendte serenader – tidligere udgivet


Sæson 1


Frifundet. Et Kafkask procesbind


Inderlig. Et Kierkegaardsk eksistensbind


Væsentlig. Et Heideggersk værensbind


Aura. Et Benjaminsk passagebind


Hellig. Et Agambensk nøgenbind


Immobil. Et Sloterdijksk sfærebind


Fremmed. Et Rosask resonansbind


Flugt. Et Deleuzesk rhizombind


Livsvilje. Et Nietzschesk kraftbind


Negativ. Et Adornosk fortryllelsesbind


Apokatastasis. I sprogets blæst & med tankens vindstød


(samleudgivelse)









FRIGØRELSE


Et Marcusesk erosbind


Vi kan kun skabe en almen vilje på grundlag af fornuften og aldrig omvendt,


og fornuften eller fornuftigheden hænger i virkeligheden sammen med


drifterne, nemlig den erotiske energis trang til at holde destruktionen


tilbage.


Det er netop hvad jeg ville definere som fornuft: at beskytte livet, at


begribe livet, at forskønne livet.


Herbert Marcuse


Samtaler med Marcuse, s. 33, 1979









Fraktionskampe


Kastrering & revolutionspotentiale


Den filosofiske stimulans, ”numsens fænomenologi”, den æstetiske dimension, et pust, et islæt, en solidaritet – den erotiske energi; forandring af behovssystemet, et nyt menneske – for fred, for lykke.


En radikal forandring, det kvalitative spring, den sociale kontrol og fremmedgørelsens logik; den instrumentelle fornuft, en tvangsfri forståelse, et opdragelsesdiktatur.


Et bedre liv, hvor ”fornuften sidder i sproget”, menneskeforstandens normative grundlag, realitets- og lystprincippet; livsproces, frigørelse, eros og skønhed, ”der skal være fred, opfyldelse og lykke”.


Retfærdighed og sandhed; frihedens (kyniske) fællesbevidsthed, en autentisk, rigere tilværelse, med livsdrifter og emanationsbevægelser, med intelligentiaens ensomhed.


Revolutionære teoridannelser, omvæltnings-processer og frigørelseskampe, kritiske potentialer, nye sensibiliteter og systemkritiske bevidstheds-dannelser; langt flere progressive modstød.


Modstandens strømninger, følsomme udelukkelses- og nedværdigelsesstrategier; krystallisationspunkter og frihedsskitser i fornægtelsessamfundet.


Alt for mange intellektuelle har antaget en beskeden og selvudslettende


holdning i forhold til arbejderne, og har derigennem forsømt det eneste


virkelig solidariske, de kunne gøre for arbejderne: at kritisere deres


illusioner og at give dem indblik i de mekanismer, som undertrykker dem.


Marcuse, Samtaler med Marcuse, s. 180, 1979


… det er nødvendigt at sønderbryde det bestående meningsunivers (og den


praksis som det indebærer) for at sætte mennesket i stand til at finde ud


af, hvad der er sandt og falsk…


Marcuse, Politiske essays, s. 23, 1972


Hele mennesket må demonstrere sin deltagelse og sin vilje til at leve, dvs.


sin vilje til at leve i en fredeliggjort, menneskelig verden. Den bestående


orden er mobiliseret imod denne reelle mulighed.


Marcuse, Politiske essays, s. 62, 1972


… de intellektuelle kommer til at spille en så frygtelig afgørende rolle i


samfundets produktionsproces i fremtiden…


Marcuse, Politiske essays, s. 80, 1972


Det er frigørelse fra det repressive, fra et slet, et forkert system – det være


sig et organisk system, et socialt system, et mentalt eller et intellektuelt


system: frigørelse ved hjælp af de kræfter der udvikler sig inden for et


sådant system. Det er den afgørende pointe.


Marcuse, Frigørelsens dialektik, s. 154, 1969


Indhold


Beroligelses-strategisk drifts-dynamik


Bedøvet; repressionstendenser


Subversiv radikalitet og fantasi


Stumt svigtede mishaget; lullet i søvn


Forskræmt befrielses- og praksispotentiale


Livslang fremmedgjort; kontrol & overvågning


Helhjertet engagement; usminket


Det intellektuelle potentiale; tvangsfrit


Frihedsindskrænkninger; at kneble, apatisere


Vilje til livet; eros, livskvalitet


Radikal filosofi; fredeliggjort


Habermas: … hvad der gør os lykkeligere, hvad der gør omgivelserne


smukkere, hvad der gør livet værd at leve.


Marcuse: Men det ved man da.


Habermas: Nu taler De som den gamle filosof: ’det ved man da’.


Marcuse: Ethvert menneske véd da, at naturen ser smukkere ud, når jeg


ikke anbringer en tres-etagers bygning på stranden. Det skal man da ikke


være filosof for at vide. Det er en appel til driftstrukturen. Det ser uden


nogen som helst tvivl smukkere ud, det er mere tilfredsstillende, det er


mere beroligende. Det samme gælder med hensyn til disse skide


atomkraftværker.


Habermas: Hvis det var så enkelt, så havde vi jo ikke alt det lort, som vi sidder i.


Marcuse & Habermas


Samtaler med Marcuse, s. 34, 1979









Beroligelses-strategisk drifts-dynamik


Den subversive kraft, ”den magtesløse skygge”, ”glemslens vande”; knæsættelsens grusomhed, præstationsprincippets destruktive aggression.


Den modstandsfyldte eksistensmåde og ’magt-asketiske inderlighed’; regenereringen af arbejdskraften, den emotionelle batteri-funktion, en forsorgsfunktion, ”ud i det fjendtlige liv”.


Et tilflugtssted for emotionelle og kognitive protest-potentialer; en erotisering og lystenergi af livsområder og livsmåder, en radikal praksis, som forandringsbevægende kraft, en organiseret spontanitet.


Den lyse og klare aften. Den frit formet og underholdende kærlighedssang. Som en forelsket bejler synges disse sange til en elsket læser: Frigørelse. Ufuldendte serenader. Et Marcusesk erosbind.


Det er helt Marcusesk!




1. Intellektuel praksis & massepsykologi


2. At aktivere erotisk energi


3. Opposition, afvisning; vægring


4. Kulturel snobisme


5. ”Opium for intellektuelle”





I dette steriliserede pseudo-velbefindende


vokser kedsommeligheden frem.


… uro bliver hurtigt bort-narkotiseret.


… at neutralisere fremvoksende harme…


… de frigørende behov?


Marcuse & Rothschild


Samtaler med Marcuse, s. 105-106, 1979









Bedøvet; repressionstendenser


Teoretiske skygge-boksninger, pædagogisk diktatur, umyndiggørelse og universel tolerance; volden civiliseret, human og nødvendig – ”retten til revolution”.


Et opdragelses-diktatur, som har fået os til; ”… at acceptere en tilværelse, der objektivt er ydmygende og ødelæggende for os som mennesker.” (s. 172, 1979)


En erotisk filosofi som en kvalitativ kulturrevolution, med modtagelighed, sensitivitet og ømhed – med en kreativ sensibilitet; dannelsen af en offentlighed med kritisk forpligtelse, med intelligens i modsigelsen.


”At stille sig til rådighed”; at fastholde sin virksomhed som intellektuel og hæge om sin kritiske potens – den revolutionære intellektuelle med viljen til en erotisk tilværelse.


Tolerancen, befrielsen i livet, frygtens flertalstyranni, systematisk fordummelse, et total-administreret samfund, et diskrimineringsmaskineri; ”en elskværdig skraldespand, en venlig afgrund.” (E. Wind)


Skærer igennem, kløver, bryder itu; befrielses-processens afstumpede semantik – ”ethvert ords indhold er på forhånd formet” – burde blive oprørt.


En neutralisering; befries for den herskende indoktrinering, kræver et brud med det totalitære demokrati for fredeliggørelse og genoprettelsen af tankefrihed – en strømændring, et oprør.


Det repressive overflodssamfund; ”hvordan man kan bryde det tyranni, som den offentlige mening og dens skabere udgør i det lukkede samfund”.


Subversive bevægelser og frigørende tolerance; at standse ordets spredning, pacificering – en fare-situation på ”ideernes frie marked” – en perverteret umenneskeliggørelse.


En frigørende og humaniserende kraft, håbløst spredt i samfundet; et åndeligt rum, der befrier sproget fra tyranniet – udvikler begreber, der kan rumme virkeligheden.


Intellektuel subversion, der ”tømmer hjernen”, den katalyserende kraft, den anderledestænkende; ”at erklære modstanden for berettiget”, helt forstenet.


En progressiv, politisk filosofi; en elitær klang og livsnerve, en revolutionær kraft af digtere, forfattere og intellektuelle – outsiderne – de underprivilegerede, det nye proletariat, den nye arbejderklasse – de rigtige kæledægger.


Sociologiske og psykologiske befrielsesbevægelser der tages i brug til at kontrollere mennesker og regulere markeder; en kritisk tænkning i et ”eksistentielt fællesskab”, med borgerlig ulydighed, med retten til modstand.


Den beherskelse, der gennemtrænger samfundet som helhed er ”et angreb på friheden, på selve livet”; som indkapslet i produktionsprocessen, med en behersket protest mod truslen om en total tilintetgørelse.


Der er ikke længere noget uden for kapitalismen; i sprækkerne, hvis vi vil opnå en forbedring og fredeliggørelse af menneskelivet – alle mennesker kan anses for at være potentielt revolutionære.


Kvalt i en frygtet mobilisering, i krise-teorien, der svækker, knuser; man vil lytte, man kan stadig tænke, man er opslugt, i brud, uigennemførlig, i springet.


I en skabende eksperimenteren med produktiv-kræfterne, med den produktive fantasi; i en frigørende funktion af glæde, mod sjælefred og med god samvittighed.


I total kontrol, i et beherskelsessystem, med kampen for tilværelsen, freden, roen, skønheden, lykken; de vitale behov for frihed.


Jeg er en fuldkommen ubehjælpelig


og sentimental romantiker.


Marcuse


Politiske essays, s, 107, 1972









Subversiv radikalitet og fantasi


I et frit samfund, hvor den æstetisk-erotiske dimension og livsform, sansernes følsomhed er kræfter der radikalt kan skabe en radikal forandring af systemet –i den nye antropologi, i oprettelsen af et fredeliggjort livsmiljø, i;


”… en fuldkommen omdannelse af storbyerne og en genskabelse af naturen, efter at den kapitalistiske industrialiserings rædsler er afskaffet.” (Marcuse, Politiske essays, s. 88, 1972)


At frigøre bevidstheden og den mennesketype, der gennem en revne forsvarer livet, gennem sprækker af sensitivitet og solidaritet, med den æstetiske eros, hvor;


” … målet er, at forandre selve viljen, sådan at mennesker ikke længere ønsker det, de nu ønsker sig.” (Marcuse, Politiske essays, s. 101, 1972)


I overflodssamfundets totale brud med det vitale engagement i værdier for en fri menneskelig tilværelse; i frivillig trældom og utålelige livsvilkår.


I en autentisk frigørelse gennem den skabende fantasi af samfundet som et kunstværk, i en genskabelse af naturen, i intellektuel ro; med en ny sensibilitet.


Netop de kræfter, som satte samfundet i stand til at fredeliggøre kampen


for tilværelsen, blev brugt til at undertrykke den enkeltes behov for en


sådan frigørelse.


Dér, hvor levestandarden ikke er tilstrækkelig høj til at forsone folk med


deres liv og deres herskere, dér udgør ’den sociale styring’ af bevidstheden


og ’videnskaben om menneskelige relationer’ det nødvendige cathexis af


drifterne.


Marcuse


Eros og civilisationen, s. 7, 1980









Stumt svigtede mishaget; lullet i søvn


Livsdrifter, beherskelsessystemet; koncentration af sjælelig energi, ”den økonomiske pisk” – de effektivt manipulerede og organiserede mennesker er frie.


Trældom og underkastelse er blevet ”naturlig”; en produktivitet søger nye afsætningsmarkeder for forbrug og ødelæggelse, i det ydre og det indre rum, aggression, fred – eros.


”Den indre askese”, et menneske gjorde det at leve et liv i glæde uden frygt til et mål – at gøre menneskets krop til et instrument for lyst; ”… frie mennesker behøver ikke nogen revolution, og de undertrykte er ikke stærke nok til at befri sig selv.” (Marcuse, Eros og civilisationen, s. 10, 1980)


Mental hygiejne, kultur- og opdragelsesmaskinen; ”Menneskekroppens energi gør oprør mod den utålelige repression og kaster sig med hele sin vægt imod repressionens maskiner.” (Marcuse, Eros og civilisationen, s. 10, 1980)


Det romantiske, frigørelsesbevægelserne, genopbygningen; eros beskytter, opretholder og forstærker livet, til forsvar for livet, et fattigt tilholdssted for den krænkede menneskelighed.


Den falske klang, helt ind i masserne; ”Det rige samfund organiserer et ’ønske om skønhed og trang til fællesskab’, fornyelse af ’kontakten med naturen’, sindets berigelse, og udmærker uafhængig ’skabende virksomhed’.” (Marcuse, Eros og civilisationen, s. 16, 1980)


At genkende eros i den intellektuelle nægtelse; i ”kampen for livet, kampen for Eros”, hvor den sociale filosofi opsluges i helhedens lidelser, hvor opgaven er æstetisk.


Naturens erobring fuldført, livets mekanisering og standardisering, den åndelige forarmelse, den stadigt stigende produktivitet, håbet om et bedre liv; permanent undertvingelse af drifter, en øget ufrihed i uhæmmet anvendelse.


At diagnosticere hvad helheden fejler; tvang, hæmning, fortrængning, undertrykkelse af en ukontrolleret eros, ”en vekslen i det mentale apparat”, med slid og traumatisk erkendelse af skuffelse.


Et organiseret ego, hvis opmærksomhed, hukommelse, dømmekraft (fornuftsfunktion) og fantasi (afledningsfunktion) omformes til nyttig handling er ”den store traumatiske begivenhed”; hvor underkastelsen bestandigt genskabes, og det fortrængtes genopdukken bandlyses.


”… det ufri enkelte menneske introjicerer sine herrer og deres påbud i sit eget mentale apparat.” (Marcuse, Eros og civilisationen, s. 33, 1980)


Det hjemsøger sindet i ønsket om, at paradiset må blive genskabt, forrådt, erindringen prikker hul; nære selve livet, være selve livsdriften, at give frit afløb for pirring, af eros i ”den store forenende kraft, der bevarer alt liv”.


Stivner i selvafstraffelsens (selv)beherskelse, hvor lysten suspenderes og smerten hersker, en repressiv disciplin og (selv)kontrolmetode; en inddæmning, med neddæmpede nærsanser.


At binde sammen med emotionelle bånd; ”Mennesker lever ikke deres eget liv, men udfører præ-etablerede funktioner.” (Marcuse, Eros og civilisationen, s. 55, 1980)


Passiv afslapning og genskabelse af arbejdsenergi; ”… massemanipulationsteknikken har udviklet en underholdningsindustri, som direkte kontrollerer fritiden…” (Marcuse, Eros og civilisationen, s. 57, 1980)


”Individet må ikke overlades til sig selv. For hvis det bliver det, og hvis det støttes af en fri intelligens” sprænges realitets-jeget, en socialt nødvendig afseksualisering af kroppen; polymorf-pervers.


Libidoens kultur- og livsopgave: ”… de aggressive impulser leverer energi til en stadig ændring, beherskelse og udnyttelse af naturen til fordel for menneskeheden.” (Marcuse, Eros og civilisationen, s. 61, 1980)


Den progressive impuls, et livskraftigt barbari, en indadrettet destruktivitet i den modne personlighed; samvittigheden, melankolien, ”en slags samlingssted for dødsdriften.”


Et samfund, der styres af præstationsprincippet, må nødvendigvis træne


organismen i sin egen fremmedgørelse helt ned i sine rødder –i lyst-jeg’et.


Marcuse


Eros og civilisationen, s, 57, 1980









Forskræmt befrielses- og praksispotentiale


Fødselstraumet, livmoderens Nirvana, undermineret af en mental umodenhed, hvor livet organiseres gennem beherskelse (arbejdskraft, beskyttelse, sikkerhed), i samfundsmoralens skyldfølelse; som ligger og lurer, i en frit svævende angst.


Erindringsspor opfrisker og genopliver; en hæmning, en mental katastrofe, den fuldkomne fred, et fravær af ethvert behov og begær, en indre erotisk tilskyndelse.


En drift til at kunne, i sublimeringens sfære; hvor kulturhæmningen tenderer imod selvødelæggelse, hvor ”produktivitetens velsignelser” bliver tæmmet, sadistisk, smertefuldt.


Voldtaget; mennesker må holdes i en permanent indre og ydre mobiliseringstilstand, i tankeløse fritidsaktiviteter, i de anti-intellektuelle ideologiers triumf, i en sygelig romantik, i en fremmedgjort verden.


Kollektiv skyld, produktionskapacitet, afhumanisering og massekultur; skjules under forlorne friheder, valgmuligheder og individualiteter – forstener (i) muligheder og behageligheder.


”Den høje levestandard står i kontrast til den altomfattende kontrol over livet. … produktionen og forbruget er en undskyldning for beherskelsens tilstedeværelse. … ofre sin tid, sin bevidsthed, sine drømme.” (Marcuse, Eros og civilisationen, s. 101, 1980)


Total mobilisering i angstens tidsalder, i en undervisnings- og underholdningsmaskine med lykkens levende led og den stigende fremmed-gørelse; at falde til hvile i ”beskyttende skaller”.


Genito-fugal; ”at blive ladt tilbage i mørket”, i aggressionspunkter, i eroslignende længsel, at sætte livet på spil, hvor; ”… den sande form for frihed ikke er en uafbrudt erobringsaktivitet, men det at falde til ro i en afklaret viden om og taknemmelighed over at være til.” (jf. Hegel) (Marcuse, Eros og civilisationen, s. 113, 1980)


I det ontologiske klima, hvor ”åndens sår læges uden at efterlade ar”, i tilgivelse og forsoning; ”en produktivitet, der er receptivitet, en aktivitet, der er opfyldelse”, i en evig fred, i dynamisk forening, hvor fremmedgørelsen ophæves.


En fredelig generobring, en erindring, eksistentielt afgørende, i en cyklisk udvikling, i fuldbyrdelsen, i en degeneration af livsdrifterne, hvor; ”Mennesket først kommer til sig selv … når evigheden er blevet nærværende her og nu.” (Nietzsche)


Individets smerte, frustration, impotens stammer fra et yderst produktivt


og effektivt fungerende system, hvori de opnår en bedre levefod end


nogensinde.


Ansvaret for indretningen af individets liv hviler på hellheden, ’systemet’,


totalsummen af institutioner, der bestemmer, tilfredsstiller og kontrollerer


hans behov.


Den aggressive impuls rammer ud i et tomrum – eller rettere, hadet møder


smilende kollegaer, travle konkurrenter, lydige funktionærer, hjælpsomme


socialrådgivere, der alle gør deres pligt, og som alle er uskyldige ofre.


Marcuse


Eros og civilisationen, s, 100, 1980









Livslang fremmedgjort; kontrol & overvågning


En erotisk holdning til tilværelsen, evigheden som trøst for en fremmegjort tilværelse, en genfødelse, en genskabelse, hvor væren i sit inderste væsen er en stræben efter lyst, hvor; ”… den erotiske trang til at forbinde den levende substans i større og mere varige enheder er den driftsmæssige kilde til civilisationen.” (Marcuse, Eros og civilisationen, s. 121, 1980)


Forløsning, opsuget, knaphed i sjælelivet; at slække på kontrollen; ”… en trang, der ligger i det organiske liv til at genoprette en tidligere tilstand, som den levende organisme er blevet tvunget til at forlade under pres fra ydre forstyrrende kræfter.” (Freud) (Marcuse, Eros og civilisationen, s. 129, 1980)


Vendepunkterne; omdannelse af dødsdriften til samfundsnyttig aggression, livets fødsel bliver ved med at være et traume, så længe livet stadig gror – uden slid, uden smerte – drifts-frigørelse.

